b'\n_START_ARTICLE_\nDioncophyllaceae\n_START_SECTION_\nTuntomerkit\n_START_PARAGRAPH_\nHeimon kasvit ovat kiipeilevi\xc3\xa4 k\xc3\xb6ynn\xc3\xb6ksi\xc3\xa4 tai harvemmin pensaita, joiden ensimm\xc3\xa4iset lehdet sijaitsevat ruusukkeisesti ja ovat pitki\xc3\xa4. Kiipeilev\xc3\xa4\xc3\xa4n vaiheeseen kasvaneen kasvin lehtilavan k\xc3\xa4rjess\xc3\xa4 on parilliset tarttumakoukut. Kukissa on 10-30 hedett\xc3\xa4 ja kahden tai viiden yhteen kasvaneen emilehden muodostama keh\xc3\xa4nalainen siki\xc3\xa4in. Luotit ovat pistem\xc3\xa4isi\xc3\xa4 tai pallomaisia, jopa h\xc3\xb6yhenm\xc3\xa4isi\xc3\xa4, kuten suvussa Triphyophyllum. Siki\xc3\xa4imess\xc3\xa4 on paljon pitk\xc3\xa4vartisia siemenaiheita laitaistukoissa. Hedelm\xc3\xa4 on kota, joka avautuu ennen kuin siemenet ovat t\xc3\xa4ysin kypsyneet. Siemenet ovat litteit\xc3\xa4, nuorina vihreit\xc3\xa4 ja leve\xc3\xa4siipisi\xc3\xa4.\n_START_SECTION_\nLevinneisyys\n_START_PARAGRAPH_\nHeimo kasvaa trooppisessa L\xc3\xa4nsi-Afrikassa.'